**Informatīvais ziņojums**

**par Pasaules Bankas grupas kapitāla stiprināšanas pakotni**

Informatīvais ziņojums sagatavots, balstoties uz Ministru kabineta 2018. gada 18. septembra “Informatīvo ziņojumu par Pasaules Bankas grupas kapitāla stiprināšanas pakotni” un protokollēmumu (prot. Nr. 43 29. §)[[1]](#footnote-1), ar kuru finanšu ministrs Latvijas Republikas vārdā pilnvarots atbalstīt Starptautiskās Rekonstrukcijas un attīstības bankas (IBRD) vispārējo un selektīvo kapitāla palielināšanu, Starptautiskās Finanšu korporācijas (IFC) vispārējo un selektīvo kapitāla palielināšanu, IFC nesadalītās peļņas konvertāciju apmaksātajā kapitālā un IFC statūtu grozījumus.

Pamatojoties uz Ministru kabineta pilnvarojumu, finanšu ministrs kā Pasaules Bankas grupas pilnvarnieks 2018. gada 20. septembrī ar balsojumu apstiprināja IBRD un IFC kapitāla palielinājumu un IFC statūtu grozījumus, tādējādi apliecinot Latvijas Republikas saistības.

Balstoties uz protokollēmumu, Finanšu ministrija likumprojekta “Par valsts budžetu 2019. gadam” sagatavošanas procesā palielināja finansējumu Finanšu ministrijas ilgtermiņa saistībām 2020. gadam un turpmākajiem gadiem valsts budžeta apakšprogrammā 41.03.00 “Iemaksas starptautiskajās organizācijās” ieguldījumu veikšanai par kopējo summu USD 9.46 miljoni jeb EUR 8.73 miljoni:

1. IBRD vispārējai kapitāla palielināšanai 2020., 2021. un 2022. gadā par USD 810 667.2 eiro ekvivalentā jeb EUR 748 246 ik gadu un turpmākajos gados līdz 2024. gadam (ieskaitot) kopā par USD 1 621 334.4 eiro ekvivalentā jeb EUR 1 496 492;
2. IBRD selektīvajai kapitāla palielināšanai 2020., 2021. un 2022. gadā par USD 152 000.2 eiro ekvivalentā jeb EUR 140 297 ik gadu un turpmākajos gados līdz 2024. gadam (ieskaitot) kopā par USD 304 000.4 eiro ekvivalentā jeb EUR 280 594;
3. IFC vispārējai kapitāla palielināšanai 2020., 2021. un 2022. gadā par USD 930 000 eiro ekvivalentā jeb EUR 858 390 ik gadu un turpmākajos gados līdz 2024. gadam (ieskaitot) kopā par USD 1 860 000 eiro ekvivalentā jeb EUR 1 716 780.

Saskaņā ar Pasaules Bankas grupas aktualizēto informāciju par iemaksu grafiku, ieguldījumi IBRD kapitāla palielināšanā veicami līdz 2023. gada 1. oktobrim, tādējādi ir nepieciešams informēt Ministru kabinetu par koriģēto iemaksu grafiku ieguldījumiem IBRD vispārējā un selektīvajā kapitāla palielināšanā, 2020. gadā plānoto ieguldījumu apjomu saglabājot nemainīgu un atlikušo summu sadalot proporcionāli turpmākajos gados līdz 2023. gadam (ieskaitot). Ņemot vērā minēto, kā arī ievērojot valsts budžeta pieprasījuma 2020.-2022. gadam sagatavošanai izmantojamo ārvalstu valūtas maiņas kursu, ir nepieciešama Ministru kabineta atļauja precizēt Finanšu ministrijas budžeta ilgtermiņa saistības IBRD vispārējai un selektīvajai kapitāla palielināšanai un IFC vispārējai kapitāla palielināšanai (1., 2., 3. tabula).

Papildus saistībā ar Ministru kabineta sastāva maiņu 2019. gada 23. janvārī nepieciešams izsniegt jaunu pilnvarojumu finanšu ministram Latvijas Republikas valdības vārdā parakstīt Parakstīšanās instrumentus par Latvijas Republikas dalību IBRD un IFC kapitāla palielināšanā.

**1. tabula. IBRD vispārējās kapitāla palielināšanas koriģētais grafiks**

|  |  |  |  |  |  |  |
| --- | --- | --- | --- | --- | --- | --- |
| **Gads** | **Apstiprinātais grafiks\*** | | **Precizēts grafiks** | | **Starpība** | |
| **USD** | **EUR\*\*** | **USD** | **EUR\*\*\*** | **USD** | **EUR** |
| **2020** | 810 667.20 | 748 246.00 | 810 667.20 | 768 513.00 | 0.00 | 20 267.00 |
| **2021** | 810 667.20 | 748 246.00 | 1 080 889.60 | 1 024 684.00 | 270 222.40 | 276 438.00 |
| **2022** | 810 667.20 | 748 246.00 | 1 080 889.60 | 1 024 684.00 | 270 222.40 | 276 438.00 |
| **2023** | 810 667.20 | 748 246.00 | 1 080 889.60 | 1 024 684.00 | 270 222.40 | 276 438.00 |
| **2024** | 810 667.20 | 748 246.00 | 0.00 | 0.00 | -810 667.20 | -748 246.00 |
| **KOPĀ** | **4 053 336.00** | **3 741 230.00** | **4 053 336.00** | **3 842 565.00** | **0.00** | **101 335.00** |

**2. tabula. IBRD selektīvās kapitāla palielināšanas koriģētais grafiks**

|  |  |  |  |  |  |  |
| --- | --- | --- | --- | --- | --- | --- |
| **Gads** | **Apstiprinātais grafiks\*** | | **Precizēts grafiks** | | **Starpība** | |
| **USD** | **EUR\*\*** | **USD** | **EUR\*\*\*** | **USD** | **EUR** |
| **2020** | 152 000.20 | 140 297.00 | 152 000.20 | 144 097.00 | 0.00 | 3 800.00 |
| **2021** | 152 000.20 | 140 297.00 | 202 666.76 | 192 129.00 | 50 666.56 | 51 832.00 |
| **2022** | 152 000.20 | 140 297.00 | 202 666.76 | 192 129.00 | 50 666.56 | 51 832.00 |
| **2023** | 152 000.20 | 140 297.00 | 202 666.78 | 192 129.00 | 50 666.58 | 51 832.00 |
| **2024** | 152 000.20 | 140 297.00 | 0.00 | 0.00 | -152 000.20 | -140 297.00 |
| **KOPĀ** | **760 001.00** | **701 485.00** | **760 000.50** | **720 484.00** | **-0.50** | **18 999.00** |

**3. tabula. IFC vispārējās kapitāla palielināšanas koriģētais grafiks**

|  |  |  |  |  |  |  |
| --- | --- | --- | --- | --- | --- | --- |
| **Gads** | **Apstiprinātais grafiks\*** | | **Precizēts grafiks** | | **Starpība** | |
| **USD** | **EUR\*\*** | **USD** | **EUR\*\*\*** | **USD** | **EUR** |
| **2020** | 930 000.00 | 858 390.00 | 930 000.00 | 881 640.00 | 0.00 | 23 250.00 |
| **2021** | 930 000.00 | 858 390.00 | 930 000.00 | 881 640.00 | 0.00 | 23 250.00 |
| **2022** | 930 000.00 | 858 390.00 | 930 000.00 | 881 640.00 | 0.00 | 23 250.00 |
| **2023** | 930 000.00 | 858 390.00 | 930 000.00 | 881 640.00 | 0.00 | 23 250.00 |
| **2024** | 930 000.00 | 858 390.00 | 930 000.00 | 881 640.00 | 0.00 | 23 250.00 |
| **KOPĀ** | **4 650 000.00** | **4 291 950.00** | **4 650 000.00** | **4 408 200.00** | **0.00** | **116 250.00** |

*\* Apstiprināts ar Ministru kabineta 2018. gada 18. septembra protokollēmumu (prot. Nr. 43 29. §).*

*\*\* Aprēķinā izmantoti valsts budžeta pieprasījumu 2019.-2021. gadam sagatavošanai izmantojamie ārvalstu valūtas maiņas kursi - 0,923 par vienu USD (ASV dolārs).*

*\*\*\* Aprēķinā izmantoti valsts budžeta pieprasījumu 2020.-2022. gadam sagatavošanai izmantojamie ārvalstu valūtas maiņas kursi - 0,948 par vienu USD (ASV dolārs).*

**Turpmākā rīcība**

1. Pieņemt zināšanai informatīvo ziņojumu.
2. Likumprojekta “Par valsts budžetu 2020. gadam” sagatavošanas procesā precizēt Finanšu ministrijas valsts budžeta apakšprogrammā 41.03.00 “Iemaksas starptautiskajās organizācijās” paredzētās ilgtermiņa saistības 2020. gadam un turpmākajiem gadiem ieguldījumu veikšanai:
   1. IBRD vispārējai kapitāla palielināšanai 2020. gadā USD 810 667.20 EUR ekvivalentā jeb EUR 768 513, 2021., 2022. un 2023. gadā USD 1 080 889.60 EUR ekvivalentā jeb EUR 1 024 684 ik gadu kopā USD 4 053 336 EUR ekvivalentā jeb EUR 3 842 565;
   2. IBRD selektīvajai kapitāla palielināšanai 2020.gadā USD 152 000.20 EUR ekvivalentā jeb EUR 144 097, 2021. un 2022. gadā USD 202 666.76 EUR ekvivalentā jeb EUR 192 129 ik gadu, un 2023. gadā USD 202 666.78 EUR ekvivalentā jeb EUR 192 129 kopā USD 760 000.50 EUR ekvivalentā jeb EUR 720 484;
   3. IFC vispārējai kapitāla palielināšanai 2020., 2021., 2022., 2023. un 2024. gadā USD 930 000 EUR ekvivalentā jeb EUR 881 640 ik gadu kopā USD 4 650 000 EUR ekvivalentā jeb EUR 4 408 200.
3. Pilnvarot finanšu ministru Latvijas Republikas valdības vārdā parakstīt Parakstīšanās instrumentus par Latvijas Republikas dalību IBRD un IFC kapitāla palielināšanā.

Finanšu ministrs J. Reirs

L. Vītola, 67083825

[Liene.Vitola@fm.gov.lv](mailto:Liene.Vitola@fm.gov.lv)

1. Pilns Ministru kabineta 2018. gada 18. septembra “Informatīvais ziņojums par Pasaules Bankas grupas kapitāla stiprināšanas pakotni” un protokollēmums (prot. Nr. 43 29. §) ar kapitāla iemaksu pamatojumu un ekonomisko izvērtējumu ir pieejams: <http://tap.mk.gov.lv/mk/mksedes/saraksts/protokols/?protokols=2018-09-18> [↑](#footnote-ref-1)